
	ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ 

7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

ΠΕΔΥ – ΚΕΝΤΡΟ ΥΓΕΙΑΣ  ΜΟΙΡΩΝ
Πληροφορίες: Μπροτζάκη Ε., Καλογιαννάκη Θ.
Τηλέφωνο: 2892340138, 109,143
Τηλεο-ομοιοτυπία (fax): 2892340122
Ηλεκτρονική Δ/νση (e-mail): kymoires@hc-crete.gr 
	Κ.Υ Μοιρών   24-11-2015 
Αρ. Πρωτ.:1186 


	
	                 ΠΡΟΣ: 
  ΚΑΘΕ  ΕΝΔΙΑΦΕΡΟΜΕΝΟ 

	ΘΕΜΑ: «Πρόσκληση εκδήλωσης ενδιαφέροντος προμήθειας παρασκευασμένου φαγητού, για την σίτιση των εφημερευόντων ιατρών του ΠΕΔΥ- Κέντρου Υγείας Μοιρών από 01/01/2016 έως 31/12/2016»


Προκειμένου το Κέντρο Υγείας Μοιρών να προβεί στη προμήθεια παρασκευασμένου φαγητού, για την καθημερινή  σίτιση των εφημερευόντων ιατρών του  για χρονικό διάστημα από 01/01/2016 – 31/12/2016 , (σύνολο μερίδων 2.388 προϋπολογισθείσας δαπάνης 17.910,00€ συμπεριλαμβανομένου του Φ.Π.Α.) με τη διαδικασία της απευθείας ανάθεσης, παρακαλούμε να καταθέσετε την προσφορά σας έως την Δευτέρα 7-12-2015  και ώρα  14:00 μ.μ  στο Γραφείο Δ/ντή  του Κ.Υ. , λόγω του κατεπείγοντος.

Παρακαλούμε στην γραπτή προσφορά σας να δηλώνετε ρητά, επί ποινή απορρίψεως, ότι αποδέχεστε τους όρους της παρούσας πρόσκλησης, ως παρακάτω:

1. Καθημερινά θα παρέχονται στο Κ.Υ. Μοιρών Ατομικά  Πακέτα  Σίτισης εφημερευόντων ιατρών τα οποία θα είναι ανάλογα με τον αριθμό εφημερευόντων ιατρών στο Κ.Υ. (ένας  έως τέσσερις  εφημερεύοντες ιατροί), οπότε όταν εφημερεύει ένας ιατρός στο Κ.Υ. θα παραγγέλλει δυο Ατομικά Πακέτα  Σίτισης - όταν εφημερεύουν δύο ιατροί  θα παραγγέλλει τέσσερα Ατομικά Πακέτα  Σίτισης κ.ο.κ. 

Κάθε ένα Ατομικό Πακέτο  Σίτισης θα περιλαμβάνει: μια μερίδα παρασκευασμένου φαγητού, μία  σαλάτα, 125 γραμμάρια ψωμί, ένα  φρούτο εποχής και ένα μπουκάλι εμφιαλωμένο νερό 1,5 λίτρου. Το βάρος των μερίδων φαγητού και των φρούτων που θα παρέχονται θα είναι το καθορισμένο από την Αγορανομική Διάταξη με αριθμό 14/1989, άρθρο 112, του Υπουργείου Ανάπτυξης – Γ. Γ. Εμπορίου. 

        2. Το μηνιαίο πρόγραμμα σίτισης των ιατρών θα παραδίδεται εγγράφως από το κάθε Κ.Υ. στον προμηθευτή τις τελευταίες ημέρες του προηγούμενου μήνα και από αυτό θα προκύπτει η ημερήσια ποσότητα Ατομικών Πακέτων Σίτισης αλλά και ο συνολικός αριθμός των Ατομικών Πακέτων Σίτισης. Το είδος του φαγητού θα το επιλέγουν καθημερινά οι εφημερεύοντες ιατροί  από το μενού. Αν προκύψουν εκτάκτως αλλαγές στο συνολικό αριθμό γευμάτων κάποιας ημέρας, ο προμηθευτής θα ενημερώνεται με το τροποποιημένο πρόγραμμα.

         3. Το φαγητό θα τοποθετείται σε αλουμινένια κουτιά με καπάκι, μίας χρήσεως, από μία μερίδα σε κάθε κουτί.  Επίσης οι σαλάτες θα τοποθετούνται σε αλουμινένια ή πλαστικά κουτιά μίας χρήσης με καπάκι..

         4. Καθημερινά τα ατομικά πακέτα σίτισης για το μεσημέρι θα παραδίδονται σε χώρο που θα υποδείξει το κάθε Κέντρο Υγείας στις 13:30-14:00μ.μ. και για το βράδυ στις 20:30-21:00 μμ.      Η παραγγελία των εφημερευόντων ιατρών θα γίνεται στον προμηθευτή δύο φορές καθημερινά, μία για το μεσημεριανό και μία για το βραδινό φαγητό,  1 με 1,5 ώρα πριν την προβλεπόμενη παράδοση του φαγητού.

          Για να μην δημιουργούνται αλλοιώσεις του φαγητού κατά την μεταφορά του, ως προς την γεύση του ή την εμφάνιση του ή την θερμοκρασία κατανάλωσης του, θεωρούμε σημαντικό να ευρίσκεται το κατάστημα του  προμηθευτή που θα αναδειχτεί για το Κ.Υ , εντός ή κοντά στον αντίστοιχο οικισμό και την έδρα του Κ.Υ. και μέχρι 8 χιλιόμετρα. Από την επιτροπή αξιολόγησης προσφορών θα κριθεί εάν η απόσταση που ευρίσκεται καθένας από τους ενδιαφερόμενους προμηθευτές είναι κατάλληλη ώστε να μην δημιουργούνται αλλοιώσεις του φαγητού κατά την μεταφορά του.

         5. Μαζί με την τεχνική προσφορά που θα υποβάλλει στο Κ.Υ. κάθε ενδιαφερόμενος που επιθυμεί να παρέχει σίτιση στο  Κέντρο Υγείας , θα επισυνάπτει και ένα Πίνακα (μενού) με τα είδη φαγητού που  θα παρασκευάζει στο κατάστημά του και θα παρέχει στα Κ.Υ.  Από τον  Πίνακα αυτόν θα επιλέγουν οι εφημερεύοντες ιατροί το είδος του φαγητού που θα παραδοθεί την κάθε ημέρα. Επίσης είναι επιθυμητό να υποβληθεί από κάθε ενδιαφερόμενο και δεύτερος Πίνακας (μενού) με είδη φαγητών που ο προμηθευτής μπορεί να παρέχει μόνο σε τέσσερις μερίδες λόγω μεγάλης φροντίδας, υψηλού κόστους παρασκευής και μειωμένης ζήτησης.  Ο προμηθευτής είναι υποχρεωμένος να παραδώσει στο Κ.Υ. το είδος ή τα είδη των παρασκευασμένων φαγητών που θα ζητηθούν, εκτός εάν για λόγους ανωτέρας βίας (π.χ. έλλειψη υλικών λόγω εποχής) δεν υπάρχει δυνατότητα παρασκευής.  

         6. Το φαγητό που θα παραδίδεται στο Κ.Υ. θα πρέπει οπωσδήποτε να έχει παρασκευαστεί την ημέρα της διάθεσης του και να έχει άριστα μακροσκοπικά χαρακτηριστικά στην εμφάνιση του, στην οσμή του και στην γεύση του.

         7. Το κρέας που θα χρησιμοποιείται θα είναι φρέσκο ντόπιας παραγωγής και σε καμία περίπτωση κατεψυγμένο.

         8. Όλα τα υλικά που θα χρησιμοποιούνται για την παρασκευή φαγητού θα είναι Α΄ ποιότητας.

         9. Για τις σαλάτες θα χρησιμοποιούνται πάντα φρέσκα λαχανικά εποχής και θα περιέχουν επιπλέον κομμάτια φέτας. Εάν λόγω του είδους της σαλάτας δεν τοποθετηθεί φέτα, θα παραδίδεται χωριστά τυλιγμένη σε αλουμινόχαρτο.

        10. Το ψωμί θα είναι πάντοτε φρέσκο.

        11. Τα φρούτα που θα παρέχονται θα είναι φρέσκα και Α΄ ποιότητας.

        12. Από τον προμηθευτή θα παρέχονται στο Κ.Υ.,  χωρίς καμία επιπλέον οικονομική επιβάρυνση τα εξής γλυκίσματα σύμφωνα με το έθιμο:  α) Την παραμονή της Πρωτοχρονιάς μία βασιλόπιτα, β) Την Καθαρή Δευτέρα μία λαγάνα αντί ψωμιού, γ) Το Πάσχα τσουρέκι ενός κιλού και κόκκινα αυγά, δ) Την παραμονή των Χριστουγέννων ένα κιλό μελομακάρονα. 

         13. Εάν για λόγους ανωτέρας βίας ο προμηθευτής δεν παραδώσει φαγητό, για μία ή περισσότερες ημέρες, η 7η ΥΠΕ Κρήτης δεν οφείλει καμία αμοιβή στον προμηθευτή για τις ημέρες αυτές.

        14. Καθημερινά ο προμηθευτής θα εκδίδει Δελτίο Αποστολής και την τελευταία ημέρα κάθε μήνα θα εκδίδει συγκεντρωτικό Τιμολόγιο Πώλησης.

         15. Ο προμηθευτής θα πρέπει να τηρεί όλες τις Υγειονομικές διατάξεις και την υγειονομική νομοθεσία που διέπει τους χειρισμούς τροφίμων σε όλα τα στάδια: Προμήθεια – προεργασία – παρασκευή γεύματος – μεταφορά και παράδοση για κατανάλωση. Ιδιαίτερα θα πρέπει να μεριμνά για την πρόληψη τροφικών δηλητηριάσεων και την αποτροπή μετάδοσης ασθενειών.

         16. Εάν υπάρχουν παράπονα ή παρατηρήσεις από τους εφημερεύοντες ιατρούς,  για την ποιότητα και την ποσότητα του φαγητού, θα πρέπει να αναφέρονται εγγράφως στην Διεύθυνση του Κ.Υ. ώστε να ελέγχονται από την τριμελή επιτροπή παραλαβής. Ο προμηθευτής είναι υποχρεωμένος να δεχτεί και να εφαρμόσει κάθε έγγραφη οδηγία της τριμελούς επιτροπής, κατόπιν θεώρησης της από την Διεύθυνση του Κ.Υ., όσον αφορά την ποιότητα και την ποσότητα του παρερχομένου φαγητού αλλά και την τήρηση Υγειονομικών Διατάξεων σχετικών με την παρασκευή και τη μεταφορά φαγητού.

         Η προμήθεια θα γίνει με την διαδικασία της απευθείας ανάθεσης με κριτήριο κατακύρωσης την χαμηλότερη τιμή . 

         Η προσφερόμενη τιμή θα δίδεται σε ευρώ ανά ατομικό πακέτο σίτισης (τιμή ανά μερίδα) , με ανώτατη προσφερόμενη τιμή ανά μερίδα έως 7,5€ συμπεριλαμβανομένου του Φ.Π.Α. 23% .

         Προσφορά με τιμή ανά ατομικό πακέτο σίτισης (τιμή ανά μερίδα) μεγαλύτερη από 7,5€ συμπεριλαμβανομένου του Φ.Π.Α. 23% , θα απορρίπτεται ως απαράδεκτη.   

                                                                                                    Η  Δ/ΝΤΡΙΑ  ΤΟΥ

                                                                                         ΚΕΝΤΡΟΥ ΥΓΕΙΑΣ ΜΟΙΡΩΝ

                                                                                            ΤΣΙΚΑΛΑ ΑΙΚΑΤΕΡΙΝΗ  

